SIRI เดินหน้าปั้น T77 สู่คอมมูนิตี้สีเขียว ดึง “มูฟมี” บริการรถตุ๊กตุ๊กไฟฟ้า
SIRI เดินหน้าปั้น T77 สู่คอมมูนิตี้สีเขียว ดึง “มูฟมี” บริการรถตุ๊กตุ๊กไฟฟ้า สานต่อมิชชั่นพลังงานสะอาดช่วยโลก เพื่อเป้าหมาย Net-Zero
SIRI เดินหน้าปั้น T77 สู่คอมมูนิตี้สีเขียว ดึง “มูฟมี” บริการรถตุ๊กตุ๊กไฟฟ้า สานต่อมิชชั่นพลังงานสะอาดช่วยโลก เพื่อเป้าหมาย Net-Zero
14 ธ.ค. 2564

นายองอาจ สุวรรณกุล ผู้ช่วยกรรมการผู้จัดการฝ่ายพัฒนาโครงการคอนโดมิเนียม บริษัท แสนสิริ จำกัด (มหาชน) หรือ SIRI พร้อมด้วย ดร.กฤษดา กฤตยากีรณ กรรมการผู้จัดการ บริษัท เออร์เบิน โมบิลิตี้ เทค จำกัด ผู้ให้บริการรถตุ๊กตุ๊กไฟฟ้าพลังงานสะอาดผ่านแอพพลิเคชั่น ภายในโครงการอสังหาฯและคอมมูนิตี้ที่อยู่อาศัยรายแรกในไทย เดินหน้าสานต่อมิชชั่นพลังงานสะอาดช่วยโลก สู่เป้าหมาย Thailand’s First Real-Estate Company to Set Target for Net-zero อสังหารายแรกในไทยที่กล้าตั้งเป้าเดินหน้าสู่ Net-zero
โดยนำร่องที่ T77 คอมมูนิตี้ ตอกย้ำแสนสิริ ในฐานะผู้นำด้านการรับผิดชอบต่อสิ่งแวดล้อมและสร้างคอมมูนิตี้สีเขียวอย่างยั่งยืน ผ่านการปรับเปลี่ยนไลฟ์สไตล์การใช้ชีวิตเพื่อโลกและเพื่อเรา
พร้อมมอบโปรโมชั่นพิเศษตลอดเดือนธันวาคม 2564 นี้ ลูกบ้านแสนสิริและบุคคลทั่วไป เดินทางระหว่างโครงการ T77 และ BTS อ่อนนุช ใช้บริการผ่านแอปพลิเคชั่น MuvMi โดยไม่เสียค่าใช้จ่าย จากนั้นตั้งแต่เดือนมกราคม 2565 คิดค่าบริการตามระยะทาง เริ่มต้นเพียง 10 บาท
สำหรับ T77 คอมมูนิตี้เพื่อการอยู่อาศัยอย่างยั่งยืน เป็น Green Community ที่แสนสิริมุ่งมั่นนำพลังงานสะอาดมาใช้อย่างต่อเนื่องตลอดจนรณรงค์ให้ลูกบ้านและประชาชนทั่วไปได้มีส่วนร่วมในการลดปริมาณก๊าซคาร์บอน ตั้งแต่ ความร่วมมือกับ BCPG นำร่องโครงการเปลี่ยนไฟฟ้าพลังงานสะอาดแบบเรียลไทม์ผ่านเทคโนโลยีบล็อกเชน (Blockchain) ในโครงการที่พักอาศัยที่ใหญ่ที่สุดในโลกและเป็นครั้งแรกในเอเชียตะวันออกเฉียงใต้
รวมถึงการติดตั้ง Bangkok’s First Solar Bus Stop with Wireless Charger ครั้งแรกในไทยกับจุดพักรถพลังงานแสงอาทิตย์ ชาร์จมือถือแบบไร้สายได้ระหว่างรอรถ พร้อม Solar Bin ถังขยะบีบอัดอัจฉริยะ E-Scooter บริการเช่ารถสกู๊ตเตอร์โดยสารภายใน T77 และ SIRI CAMPUS ที่ให้บริการแก่พนักงานแสนสิริ เปลี่ยนรถยนต์ผู้บริหารทุกคันของบริษัทเป็นรถ EV รถยนต์ไฟฟ้าพลังงานสะอาดในต้นปี 2021 ตลอดจน ติดตั้งจุดให้บริการ EV Charger ใน T77 สำหรับการจับมือกับพันธมิตรล่าสุดกับ มูฟมี (MuvMi) เป็นอีกหนึ่งพันธกิจของการให้บริการรถสาธารณะพลังงานไฟฟ้าในคอมมูนิตี้ T77 เพื่อช่วยโลกลดคาร์บอนและทำให้แสนสิริไปถึงเป้าหมาย net-zero ตามที่ได้วางไว้